Bay Studio Textured Trio Open Hoop Earrings | Bizrate
Related Searches: trio earrings, studio works silvertone hoop, hoop earrings women, small hoop earrings, hoop earrings men, oversized hoop earrings, black hoop earrings, blue hoop earrings, jcpenney hoop earrings
Ads related to bay studio textured trio open hoop earrings Tuisfliek van die maand: Boetie gaan Border toe | Maroela Media
Met Arnold Vosloo en Frank Dankert
Hierdie baanbrekersrolprent, ook oor ŉ oorlog, kan met reg aanspraak maak dat dit vir die eerste keer ŉ jong taal, (ook moderne rolprenttaal) durf praat het. Vorige studente- of weermagrolprente het jonges dikwels elokusie-Afrikaans in mooi, volsinne laat praat met ŉ suiwer, blink gelaat waarvan slegs die mondhoeke effens beweeg het. Die res van die rolprent het stilgestaan.
Toe kom Regardt van den Bergh, wat in die vermaaklikheidsbedryf grootgeword het, (sy pa was die vermaerde akteurspaar Gert en Dulcie van den Bergh) en pak die weermag met humor en ŉ skalkse, ondeunde glimlaggie aan.
Selfs vandag nog, 33 jaar nadat dit die eerste keer vertoon is, bly dit byderwets, cool, vol jong geite gevul met jeugdige manewales en streke. Die weermag is nog nooit so humoristies en met soveel styl uitgebeeld nie. Ja, daar was vorige rolprente soos Grensbasis 13 waarin daar (as ek reg onthou) humoristiese tonele was wat die opleidingsproses uitgebeeld het met die kwaai samajoor en onsimpatieke bevelvoerders wat die manne gebrei het. Maar die aanpassing van twee doodgewone jong, verwaande stadslaities in ŉ militêre sisteem word hier met houding en ŉ moedswillige swaai in die stappie gewys.
Verlustig jou in die tagtigerjare toe die weermagkultuur op sy hoogtepunt was en rolprente soos hierdie in ŉ mate uiting aan frustrasies gegee het, maar ook met onverwagse, dog hartseer humor gekyk het na manne wat uit hul gemaksone geruk is en geleer het hoe om manne te word.
Dit is gemaklik, komies, maar ook met erns en begrip gemaak. En die wikkel stappie-styl is eintlik die rolprent se sterkste punt.